open-index/open-wikipedia-markdown huggingface dataset:
נאסר א-לחאם

**נאסר א-לחאם** (בערבית: **ناصر اللحام**, נולד ב-1966 בדהיישה) הוא עיתונאי פלסטיני, העורך הראשי של סוכנות הידיעות הפלסטינית מען ומנהל משרד ערוץ אל-מיאדין בשטחי הרשות הפלסטינית.
## ביוגרפיה
א-לחאם נולד בדהיישה שליד בית לחם למשפחה שמקורה בכפר ליד רמלה, והוא קרוי על שמו על גמאל עבד אל נאצר. בשנת 1982 נעצר עקב פעילותו הפוליטית באש"ף, ובסך הכל נעצר כחמש פעמים וישב כחמש שנים בכלא הישראלי. הוא שוחרר עם סיום האינתיפאדה הראשונה בשנת 1990. היה חבר בוועד הסטודנטים באוניברסיטת בית לחם, שם למד פסיכולוגיה. אחרי סיום לימודיו נסע לז'נבה, ואחר כך עבד בתחנת רדיו בהולנד ולמד תרגום מעברית לערבית בין השנים 1990–1995.

## קישורים חיצוניים
* ריאיון עם נאסר א-לחאם, גלי צה"ל, 29 בדצמבר 2015

קטגוריה:עיתונאים פלסטינים
קטגוריה:פלסטינים שנולדו ב-1966
קטגוריה:בוגרי אוניברסיטת בית לחם
מרלון ויינס

**מרלון ל. ויינס** (באנגלית: **Marlon L. Wayans**; נולד ב-23 ביולי 1972) הוא שחקן, קומיקאי, תסריטאי ומפיק קולנוע אמריקאי. התפרסם בתור שורטי בפרודיות האימה "מת לצעוק ו"מת לצעוק 2" וגם בסרטים "רקוויאם לחלום" ו"ג'י. איי. ג'ו כוח המחץ".

## ביוגרפיה
ויינס נולד בברוקלין, ניו יורק,, בנם של אלווירה אלת'יה (גרין), עקרת בית ועובדת סוציאלית, והאוול סטאוטן ויינס, מנהל סופרמרקט. הוא גדל בעם משפחתו בפרויקט הדיור ציבורי של רוברט פולטון בשכונת צ'לסי במנהטן. משפחתו היו מזרם עדי יהוה הוא הצעיר מבין עשרה אחים, דוויין , דיידרה, דיימון , קים , אלווירה אלת'יה, נדיה איווט, דבון שנטה "ווני" ושון .

הוא למד בתיכון לאמנויות פיורלו לה גוארדיה  במנהטן, ניו יורק. לאחר שסיים את לימודיו בתיכון, הוא למד באוניברסיטת הווארד בוושינגטון די. סי., אך נשר לאחר שנתיים.

## קריירה
התחיל את הקריירה שלו בקומדיות של אחיו קינן ודיימון "אני אתפוס אותך פראייר" ו"רוצה את כל הקופה".
בתחילת דרכו שיחק ויינסלצידו של הראפר טופאק שאקור בדרמת הכדורסל "מעל החישוק".
ב-1996 כתב ויינס ביחד עם אחיו את הפרודיה "נודניק בלי הפסקה" והופיע בתור לוק דוג סוחר סמים צעיר ובן דודו של גיבור הסרט אשטריי.
ב-1998 הופיע בקומדיה "ללא הגיון" בתור תלמיד המכללה חסר האמצעים דאריל.

לאורך כל שנות ה-90 שיחק בסדרת המערכונים שיצרו קינן ודאמון ויינס " צבעים חיים" ויצר ביחד עם אחיו שון ויינס את קומדיית המצבים "האחים ויינס", בה כיכב בחמש עונות הסדרה בתפקיד הראשי לצידו של שון.

בשנת 2000 התפרסם בעולם בזכות פרודיית האימה המצליחה "מת לצעוק" אותה הפיק וכתב ביחד עם שון ויינס. בסרט הופיע בתפקיד שורטי, אחיה של ברנדה (רג'ינה הול).
שיחק באותה שנה מוצלחת גם בסרטו של דארן ארונופסקי "רקוויאם לחלום" בתור טיירון המנסה לסחור בסמים ביחד עם חברו הארי גולדפארב (ג'ארד לטו) ומסתבך עם החוק ובעיבוד הקולנועי למשחק הווידאו הפופולרי "מבוכים ודרקונים" בתור הגנב סנייל.
ב-2001 כתב הפיק וחזר לתפקיד שורטי בסרט "מת לצעוק 2".

ב-2004 יצר ביחד עם משפחתו את הקומדיה "לבנבנות" ושיחק ביחד עם אחיו בתפקיד סוכן ה אפ. בי. איי מרקוס קופלנד שמתחפש לצורך עבודתו לבחורה לבנה.
בנוסף הופיע בקומדיית הפשע של האחים כהן "לחסל את הליידי" בתור השודד גווין מק'סם.

ב-2006 הפיק וכתב ויינס ביחד עם משפחתו את הקומדיה "איש קטן" ושיחק בתפקיד קלווין סימס, גנב גמד המתחזה לתינוק.

ב-2007 השתתף בקומדיה של אדי מרפי "נורביט".

ב-2009 כיכב בסרט הפעולה "ג'י. איי. ג'ו כוח המחץ", בסרט גילם את ריפקורד חייל מארינס המצטרף ביחד עם חברו ליחידה דיוק (צ'נינג טייטום) ליחידת הקומנדו הבינלאומית "כח המחץ".
כמו כן הוציאו ויינס ואחיו את סרטם השישי לאקרנים "מת לרקוד", בו שיחק בתפקיד קטן לצד אחייניו.

בשנת 2017 שיחק בתפקיד ראשי בסרט הקומדיה "עירום" לצידה של רג'ינה הול.

בשנת 2023 שיחק בסרט "אייר".

## חיים אישיים
ויינס היה במערכת יחסים ארוכת טווח עם אנג'לה זאקרי משנת 1992 עד 2013. הם מעולם לא היו נשואים, ולמרות שפעם התייחס לזאקרי כ"אשתו לשעבר", ויינס ציין ב-2021 שהוא מעולם לא היה נשוי. יש להם שני ילדים: אמאי זאקרי ויינס (ילידת 24 במאי 2000) ושון האוול ויינס (יליד 3 בפברואר 2002).

ויינס היה חבר קרוב של הראפר טופאק שאקור עד מותו ב-1996. הוא גם חבר ותיק של השחקן עומאר אפס.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:תסריטאי קולנוע אמריקאים
קטגוריה:מפיקי קולנוע אמריקאים
קטגוריה:זוכי פרס פטל הזהב: שחקנים
קטגוריה:אמריקאים שנולדו ב-1972
ויויאן טייכברג

**ויויאן טייכברג** (Vivian I. Teichberg; 1945 – אפריל 2011) היה ביוכימאי ישראלי ופרופסור במחלקה לנוירוביולוגיה במכון ויצמן למדע.
## חייו
ויויאן יצחק טייכברג נולד בשווייץ להורים ניצולי השואה, וגדל בבלגיה. אביו היה רופא אשר עשה את הכשרתו באוניברסיטת וינה, ואמו רופאת שיניים. טייכברג למד לתואר ראשון ושני (1967) בכימיה באוניברסיטה החופשית בבריסל. לאחר מכן עלה לישראל. בשנת 1972 סיים דוקטורט בכימיה של חלבונים וביופיזיקה במכון ויצמן, ואחר כך המשיך במשך שנתיים למחקר במסגרת פוסט-דוקטורט. בשנת 1974 המשיך את המחקר במכון פסטר בפריז, ושנה לאחר מכן חזר לישראל והצטרף לסגל מכון ויצמן. בשנת 1981 מונה לפרופסור חבר, ובשנת 1991 לפרופסור מן המניין. שימש כפרופסור אורח באקול נורמל סופרייר בפריז.

בשנת 1975 גילה טייכברג את הגלקטין (Galectin) (סוג של לקטין) הראשון.

היה נשוי למדענית והסופרת ד"ר מיה לויטה ואב לשתיים. התגורר בסביון.

נפטר בשנת 2011, והובא למנוחות בבית העלמין של סביון .

## קישורים חיצוניים

* Biographical sketch : Vivian I. Teichberg באתר מכון ויצמן למדע
* רשימת פרסומיו באתר מכון ויצמן למדע

קטגוריה:ביוכימאים ישראלים
קטגוריה:מדעני מוח ישראלים
קטגוריה:בוגרי האוניברסיטה החופשית של בריסל (1834–1969)
קטגוריה:בעלי תואר דוקטור ממכון ויצמן למדע
קטגוריה:סגל מכון ויצמן למדע: ביולוגיה
קטגוריה:עולים בשנות ה-1960
קטגוריה:ישראלים ילידי שווייץ
קטגוריה:סביון: אישים
קטגוריה:ישראלים שנולדו ב-1945
קטגוריה:ישראלים שנפטרו ב-2011
קטגוריה:אישים הקבורים בבית הקברות בסביון
חיים סטיינבך

**חיים סטיינבך** (אנגלית: **Haim Steinbach**; נולד ב-1944) הוא אמן, צייר ופסל אמריקאי יליד ישראל.
## חייו
סטיינבך נולד ברחובות למשפחה של ניצולי שואה וגדל בתל אביב. בשנת 1957 הוא היגר עם משפחתו לארצות הברית ומאז מתגורר בניו יורק. הוא החל לצייר כבר בגיל 15. הוא למד ציור במכון פראט בברוקלין (1968-1962), באוניברסיטה אקס-מרסיי (1966-1965) ובשנת 1971, כשהיה בן 27 החל ללמוד לתואר שני באמנות באוניברסיטת ייל.

## קישורים חיצוניים
* 
* לריסה שולמן, חיים סטיינבך, עמלנט
* 

קטגוריה:פסלים יהודים אמריקאים
קטגוריה:פסלים ישראלים
קטגוריה:ציירים יהודים אמריקאים
קטגוריה:ציירים ישראלים
קטגוריה:בוגרי מכון פראט
קטגוריה:בוגרי אוניברסיטת ייל
קטגוריה:מהגרים מישראל לארצות הברית
קטגוריה:ישראלים שנולדו ב-1944
קטגוריה:אמריקאים שנולדו ב-1944
בוכרית

**בוכרית** או **בוכורית** (אלפבית ערבי **بخاری ** - "בוכרי"` אלפבית קירילי **бухори** - "בוכורי") או **טג'יקית-יהודית** היא שפה יהודית, ניב של הטג'יקית שהיא בתורה ממשפחת הלשונות הפרסיות. הבוכרית מדוברת בפי יהודים יוצאי אוזבקיסטן וסביבתה, ומספר דובריה כיום מוערך בכ-110,000. 50,000 מהם מתגוררים בישראל וכ-10,000 נוספים עדיין גרים בבוכרה ובסביבתה. יתר דובריה מתגוררים בעיקר בארצות הברית.

כיתר הניבים הפרסיים המודרניים הבוכרית מבוססת על הפרסית הקלאסית, והיא שאלה מספר מילים גדול מעברית, ובמידה קטנה יותר גם מאוזבקית ורוסית. קיימים קווי דמיון בין בוכרית וג'ידי (פרסית-יהודית; Judæo-Persian), ודוברי בוכרית וטג'יקית יכולים להבין אלה את אלה. בוכרית מכונה גם "טג'יקית-יהודית" (רוסית Еврейско-таджикский диалект; אנגלית Judæo-Tajik).

באופן מסורתי וכשפות יהודיות אחרות, נכתבה השפה באלפבית עברי. בלחץ השלטונות הסובייטיים היא החלה נכתבת, כטג'יקית, באלפבית לטיני, החל בשנות ה-20 של המאה ה-20, והחל מ-1940 באלפבית קירילי. באותו מועד נסגרו בתי הספר היהודיים במרכז אסיה הסובייטית ותיאטרון שפעל כ-10 שנים, והשימוש באלפבית העברי התייחד רק לתפילה ולשימושי קודש. רוב הפרסומים בבוכרית החל משנות ה-40 של המאה ה-20 נעשו באלפבית קירילי, ורוב דוברי הבוכרית לא שלטו שוב בקריאת אות עברית.

בשנות ה-70 של המאה ה-20 החל להתפרסם ירחון בשפה הבוכרית בעריכה של מרדכי חיא בצ'איב.

## קישורים חיצוניים
* בוכרית באתר אומניגלוט
* בוכרית באתר אתנולוג
* 

## הערות שוליים

קטגוריה:שפות איראניות
קטגוריה:שפות יהודיות
קטגוריה:ניבים (סיווג שפה)
עמרני

**עמרני** הוא שם משפחה יהודי תימני (שמקורו בעיר עמראן או במחוז עמראן שבתימן) או פרסי. 

קטגוריה:שמות משפחה ביהדות תימן
קטגוריה:שמות משפחה טופונימיים
אנג'לו סקיאביו

**אנג'לו סקיאביו** (באיטלקית: **Angelo Schiavio**; 15 באוקטובר 1905 – 17 באפריל 1990) היה כדורגלן איטלקי ששיחק בעמדת החלוץ בבולוניה ובנבחרת איטליה, עמה זכה במונדיאל 1934.  נודע בכוחו הפיזי שאפשר לו להבקיע שערים רבים.

## קריירה
סקיאביו שיחק לראשונה בקבוצה הבוגרת של בולוניה ב-1922. בעונתו הראשונה הוא שותף במשחקים מועטים, אך הותיר יכולת מרשימה. בשנים הבאות הפך סקיאביו לכובש השערים המצטיין של בולוניה, וב-1925 הוליך את הקבוצה לזכייה באליפות הראשונה בתולדותיה, תוך כדי הבקעת 16 שערים. ב-1929 הגיע סקיאביו לעונתו הטובה ביותר, עם מאזן גבוה במיוחד של 30 שערים ב-26 משחקים, וזכה עם קבוצתו באליפות נוספת. הייתה זו העונה האחרונה שהתקיימה במבנה התחלתי של ליגות אזוריות; בשנה שלאחר מכן יצאה לדרך הסרייה א' המודרנית.

ב-1931/32, העונה השלישית לקיום הליגה החדשה, סיים סקיאביו כמלך השערים עם 25 כיבושים. גם בעונות הבאות המשיך להפגין יכולת משחק טובה, וב-1936 היה שותף לזכיית בולוניה באליפות המודרנית. לאחר זכייה זו נדחק מעמדו של סקיאביו, שהגיע לגיל מבוגר, והוא הפך לשחקן שולי בסגל. הוא שותף בשני משחקים בלבד בזכייתה הרביעית של הקבוצה באליפות כעבור שנה, והודיע על פרישתו ממשחק ב-1938. סקיאביו סיים את תקופתו בבולוניה עם 244 שערים בכל הטורנירים, שמהווים שיא בתולדות המועדון עד היום.

[ימין|ממוזער|200px|סקיאביו כובש את שער הניצחון ב[גמר מונדיאל 1934]]
בנבחרת הלאומית של איטליה ערך סקיאביו הופעת בכורה בגיל 20, במשחק מול  ב-1925. באותו מפגש הבקיע את שני השערים בניצחונה של נבחרתו. הוא השתתף עם הנבחרת באולימפיאדת אמסטרדם ב-1928 והיה שותף לזכייה במדליית הארד, לאחר שהבקיע ארבעה שערים.

סקיאביו נכלל בהרכב הנבחרת של ויטוריו פוצו לקראת טורניר גביע העולם ב-1934. הוא שימש כחלוץ המרכזי בחוליית ההתקפה של הנבחרת, כשהוא נתמך בשחקנים כמו ריימונדו אורסי וג'וזפה מאצה, והיה גורם עיקרי בזכייתה הראשונה של איטליה בגביע. בסיבוב הראשון של הטורניר הבקיע שלושער בניצחון 1:7 על נבחרת ארצות הברית החובבנית. לאחר מכן סייע לאיטליה להמשיך עד למשחק הגמר, שם פגשה את נבחרת צ'כוסלובקיה. לאחר תיקו 1:1 בתום הזמן הרגיל הבקיע סקיאביו את שער הניצחון בהארכה. לאחר משחק זה סיים את דרכו במדי הנבחרת, עם מאזן כולל של 15 שערים ב-21 משחקים.

ארבעת שעריו של סקיאביו בגביע העולמי הקנו לו את תואר מלך השערים של הטורניר יחד עם שני שחקנים נוספים, אך בשנת 2006 קבעה פיפ"א כי לאולדז'יך ניידלי הצ'כי היו חמישה שערים באותו טורניר, ובשל כך הוענק התואר לניידלי לבדו.

## תארים
;בולוניה
*אליפות איטליה (4): 1924/25, 1928/29, 1935/36, 1936/37
*גביע מיטרופה (2): 1932, 1934
;נבחרת איטליה
*גביע העולם: 1934
*גביע מרכז אירופה (2): 1927-30, 1933-35
*מדליית ארד אולימפית: 1928
;אישיים
*מלך השערים בליגה האיטלקית: 1931/32  (25 שערים בצוותא לפדרו פטרונה)
*נעל הכסף בגביע העולם: 1934
*היכל התהילה האיטלקי בכדורגל: 2012

## קישורים חיצוניים

* אנג'לו סקיאביו באתר ספורטס אילוסטרייטד
* סטטיסטיקה בליגה באתר RSSSF
* רשימת שערים בנבחרת באתר RSSSF

קטגוריה:מדליסטים אולימפיים איטלקים
קטגוריה:חלוצי כדורגל איטלקים
קטגוריה:כדורגלנים איטלקים
קטגוריה:כדורגלני בולוניה
קטגוריה:כדורגלני נבחרת איטליה
קטגוריה:כדורגלני מונדיאל 1934
קטגוריה:מאמני כדורגל איטלקים
קטגוריה:מאמני בולוניה
קטגוריה:חברי היכל התהילה של הכדורגל האיטלקי
קטגוריה:בולוניה: כדורגלנים
קטגוריה:איטלקים שנולדו ב-1905
קטגוריה:איטלקים שנפטרו ב-1990
מרטין לינדסטרום

**מרטין לינדסטרום** (בדנית: *Martin Lindstrom*; נולד בדנמרק 1970) הוא מחבר רב המכר "קניולוגיה - אמיתות ושקרים בהחלטות הקניה שלנו" (תרגמה דפנה בר-און, הוצאת מטר, 2010). לינדסטרום הוא גורו שיווק בכל העולם, עיסוקו העיקרי הוא מתן שירותי ייעוץ ומיתוג לחברות בינלאומיות. עקב עבודתו האינטנסיבית הוא מעיד על עצמו כי הוא מבלה בטיסות 300 ימים בשנה.  ב-2009 בחר בו מגזין טייםברשימת מאה המשפיעים עקב השפעתו הרבה בתחום הנוירו-שיווק.

## קישורים חיצוניים
* 

*  
* 

## הערות שוליים

קטגוריה:דנים
קטגוריה:אנשי שיווק
קטגוריה:דנים שהופיעו ברשימת טיים 100
קטגוריה:דנים שנולדו ב-1970
סרט תלת-ממד

ממוזער|צופים המרכיבים משקפי תלת־ממד, 1951.
**סרט תלת־ממד** הוא סרט קולנוע אשר קיים בו שיפור של האשליה של תפיסת העומק.

בהשראת הצילום הסטריאוסקופי, נעשה שימוש במערכת של מצלמת קולנוע רגילה לצורך צילום של אובייקטים משתי נקודות מבט שונות (או לחלופין: תמונות המיוצרות על ידי מחשב מייצרות שתי פרספקטיבות בשלב הפוסט־פרודקשן), ולאחר מכן - נעשה שימוש במכשיר הקרנה מיוחד או משקפי תלת־ממד מיוחדות, על מנת לספק אשליה של עומק בעת הצפייה בסרט.

סרטי תלת־ממד אינם מוגבלים אך ורק להקרנות של סרטי קולנוע בבתי קולנוע; גם סרטים שאינם מופצים לבתי קולנוע, כמו גם שידורי הטלוויזיה המסחרית, הכבלים, הלוויין וה־VOD, משלבים, לעיתים, שיטות דומות, בעיקר למטרות שיווק.

סרטי תלת־ממד קיימים מאז 1950, אך תעשיית הקולנוע עשתה בהם שימוש בעיקר בסרטי נישה בלבד, בעיקר בגלל החומרה ותהליכים יקרים שנדרשו כדי לייצר ולהציג סרטי תלת־ממד, וכן חוסר אחידות הפורמט של כל חלקי תעשיית הבידור. עם זאת, סרטי תלת־ממד הוצגו בהבלטה בשנת 1950 בקולנוע האמריקאי, ולאחר מכן חווה התעוררות מחודשת ברחבי העולם בשנות ה־80 ובשנות ה־90, בעיקר בשל הפופולריות הגוברת של אולמות IMAX, וכן סרטי דיסני שנוצרו כאקטרקציות מיוחדות באתרי החברה. לאורך שנות ה־2000 הפכו סרטי תלת־ממד להצלחות מסחריות, ששיאם בהצלחה חסרת התקדים של הסרט "אווטאר" אשר יצא לאקרנים בדצמבר 2009.

## ראו גם
* גרפיקת תלת־ממד
* מרחב תלת־ממדי
* ספר פופ־אפ

## קישורים חיצוניים

* 

*
הפארק הלאומי אייגואסטורטס

**הפארק הלאומי אייגואסטורטס ואגם סנט מאוריסי** (בקטלאנית: **Parc Nacional d'Aigüestortes i Estany de Sant Maurici**) נמצא ברכס הרי הפירנאים הספרדי, בתחומי הקהילה האוטונומית קטלוניה בספרד. הוא אחד מארבעה עשר פארקים לאומיים בספרד, ששניים מהם נמצאים בהרי הפירנאים ואחד בתחומי קטלוניה.

הפארק הוקם בשנת 1955. שטחו של הפארק 141 קמ"ר, ויחד עם אזור החיץ סביבו, השמור בחוקים פחות קפדניים, הוא מקיף 267 קמ"ר. נופיו מתאפיינים בהרים לא מיושבים, פסגות בגובה 1,600 עד 3,017 מטרים, קרוב ל-200 אגמים, ומספר מפלי מים. החי בשמורה כולל את יעל הפירנאים, צפיר הפירנאים, אייל הכרמל, מרמיטות, הרמין, סמורים, עיט זהוב ועוד. חוקי השמורה אוסרים כל ניצול של משאבי הטבע, כולל ציד, דיג ומחנאות בתחומי השמורה.

נופי הפארק מושכים מטיילים מכל רחבי העולם. חלק מבלים בפארק בטיולים חד יומיים ולנים במלונות והוסטלים בעיירות שבפירינאים. אחרים יוצאים לטרקים ארוכים בני ימים אחדים ועד חודשים רצופים, לכל אורכו של מסלול GR11 שחלקו עובר בפארק, ממזרח למערב. מסלולו של הGR11 עושה דרכו מהים התיכון ועד לאוקיינוס האטלנטי. מסלול לאורך 960 קילומטר והוא כולל 42,500 מטר של עליות.

הכניסה לשטח הפארק עם רכב פרטי אסורה. תחבורה ציבורית של רכבי שטח יוצאת מהכפרים אספוט (Espot) ובואי (Boí) ומעמק ארן. בתחומי הפארק מסלולי הליכה רבים ועובר בו קטע מהמסלול הארוך GR-11. בתחומי השמורה 10 בקתות הרים (refugi), המשמשות ללינת מטיילים.

לפארק כמה כניסות. האחת ממזרח סמוך לעיירה אספוט (Espot). כניסה זו מובילה אל אגם סנט מאוריסי. מהכניסה של אספוט ניתן לעלות במוניות ג'יפים אל אגם מאוריסי, ואף לרדת ממנו באמצעותן. תמורת תשלום. המוניות יוצאות מתחנת המידע שבעיירה אספוט.

כניסה נוספת מדרום-מערב, מהעיירה בוי (Boi).

סמוך לעיירה בייאיה (Viella) קיימת כניסה נוספת לאזור אגמי קולומרס (Colomers). גם אל אגם קולומרס, הסמוך לעיירה בייאיה Viella, אפשר לעלות במוניות (Taxis) אל אגם קולומרס הגדול ואל רפיוג'י קולומרס.

בתחומי פארק אייגואסטורטרס גדלים בחודשים יוני, יולי ואוגוסט, פרחי קיץ גדולים, צבעוניים מרשימים ביותר. ביניהם סחלבים, אצבעונית ארגמנית, איריס רחב עלים () שצבעו סגול עמוק-כחול.

## בקתות
בפארק ישנן 10 בקתות המשמשות ללינה ורווחת המטיילים והן פעולות בתקופת התיירות בקיץ ובחורף. הבקתות מצוידות במזון, מים, מיטות, שירותים ומקלחות. תמורת תשלום הן מעניקות ארוחת בוקר, ארוחת ערב ואוכל צידה לדרך.

שמות הבקתות:
*Amitges
*Colomers
*Colomina
*Ernest Mallafré
*Estany Llong
*Josep Mª Blanc
*Pla de la Font
*Restanca
*Saboredo
*Ventosa i Calvell

## גלריה

קובץ:Catalonia Estany Colomers.jpg|אגם קולומרס
קובץ:Catalonia refugi colomers.jpg|בקתת קולומרס
קובץ:Aiguestortes lake.JPG|אגם באזור סנט ניקולאו בפארק


## קישורים חיצוניים

* 
* 
* 

אייגואסטורטס
קטגוריה:הרי הפירנאים
קטגוריה:קטלוניה: גאוגרפיה
הוט צ'יפ

**הוט צ'יפ** (באנגלית: **Hot Chip**) היא להקת סינת'-פופ מאנגליה. הלהקה הוקמה בלונדון בשנת 2000. נכון לשנת 2024 הוציאה הלהקה שמונה אלבומי אולפן.

## היסטוריה
אלקסיס טיילור וג'ו גודרד, שניים מחברי ההרכב, הכירו עוד בשנת 1991 כשלמדו יחד בבית הספר. בשנת 2000 הוציא ההרכב מיני אלבום ראשון בשם "Mexico EP". טיילור וגודרד שיתפו פעולה בהזדמנויות שונות עם אוון קלארק ומרטין פליקס ומאוחר יותר גם עם אל דויל החבר גם בהרכב אל.סי.די סאונדסיסטם ולבסוף בשנת 2003 נקבע ההרכב הנוכחי של הלהקה. בשנת 2003 הוציאה הלהקה את אלבומה הראשון "Coming on Strong" תחת חסותה של חברת הלונדונית Moshi Moshi. האלבום, שנמכר בעיקר בבריטניה, קיבל בקורות מעורבות ולא זכה להצלחה במכירות ובמצעדים.

בשנת 2006 הוציאה הלהקה את אלבומה השני "The Warning". האלבום זכה ליותר הצלחה מסחרית והגיע למעמד אלבום זהב בבריטניה ודורג גם במצעדים בשוודיה, אך הלהקה קיבלה את עיקר פרסומה לאחר צאתו של אלבומה השלישי "Made in the Dark". "Made in the Dark" הגיע אף הוא למעמד זהב בבריטניה ונמכר ברחבי אירופה ובארצות הברית. מהאלבום יצא גם הסינגל "Ready for the Floor" שהיה מועמד לפרס גראמי בקטגוריה "תקליט הדאנס הטוב ביותר" והגיע למקום השישי במצעד הסינגלים הבריטי.

בשנת 2010 הוציאה הלהקה את אלבומה הרביעי "One Life Stand" ממנו יצאו שני סינגלים "One Life Stand" ו-"I Feel Better". השיר "I Feel Better", למרות שלא זכה להצלחה רבה ברחבי העולם, התפרסם בישראל והיה לשיר החמישי המושמע ביותר בתחנות הרדיו הישראליות בשנת 2010.

אלבום האולפן החמישי של הלהקה, "In Our Heads", יצא ביוני 2012. האלבום, שכולל 11 שירים, הוא הראשון של הלהקה שיוצא תחת הלייבל העצמאי "דומינו".

## דיסקוגרפיה

## קישורים חיצוניים

* 

**כתבות:**
* 
* עידו שי, ללקק את השפתיים באתר נענע10
* 
* 

## הערות שוליים

קטגוריה:להקות בריטיות
קטגוריה:להקות שהוקמו בשנת 2000
קטגוריה:להקות סינת'-פופ
קטגוריה:רמיקסרים
קטגוריה:אמני דומינו רקורדינג קומפני
אף (מגזין)

**אָףְ** היה מגזין אורבני חודשי, שהודפס בירושלים והופץ בתל אביב, בירושלים, בחיפה ובבאר שבע. כל חודש בנושא אחר, והיווה במה פתוחה ליוצרים מקומיים ובינלאומיים.
המגזין שאב את ההשראה שלו מ"פנזין", אך לא הוגדר ככזה בשל היותו מודפס בצבע וכן הכיל מודעות פרסומת שתומכות בהוצאתו לאור.

## על המגזין
מגזין אף היה מגזין אמנות רחוב רב תחומי עצמאי שנוסד בשנת 2010 ללא מטרות רווח. המגזין יצא פעם בחודש ומציג איורים, ציורים, צילומים וכן סיפורים וקטעי שירה של יוצרים מכל הארץ ואף מהעולם. על-פי יוצריו מטרתו הייתה לתת במה ליוצרים מוכרים ומתחילים ולקדם את היצירה הישראלית בישראל ומחוצה לה. עורכי המגזין היו לאו ליברמן, לירן פישר, נועה ברגר ומעיין יהודאי ויותם קלנר. כמו כן, קלנר עצב את המגזין. על לוחות האירועים אחראים קובי זיסלין ויותם מיכאל יוגב.

בכל גיליון התפרסמו יצירות בנושא שונה ומוגדר מראש לפי בחירת המערכת ו/או קהל הקוראים והיוצרים. כמו כן, היו טורים קבועים בכל חודש, של כותבים קבועים בנושאים מוזיקה, אוכל, יחסים, ביקורות אישיות וסגנון חופשי.

מגזין אף חולק חינם ברחובות, פאבים, מסעדות, בתי קפה, חנויות אופנה ומועדונים ברחבי הערים ירושלים, תל אביב, חיפה ובאר שבע. הוצאתו לאור התאפשרה באמצעות מודעות פרסום לעסקים בירושלים ובתל אביב (על פי רוב עסקים מעולם התרבות והפנאי), כאשר המודעות ממשיכות את הקו הנושאי והעיצובי של הגיליון במטרה ליצור חיבור בין קהל הקוראים והיוצרים לבין המקומות המפרסמים. בין השנים 2012-2015 המגזין פעל כחלק מעמותת בר-קיימא לתרבות, אמנות, מוסיקה ושלום. כמו כן, הייתה סקירה מקוצרת של אירועי החודש (הופעות, מסיבות והצגות תיאטרון) במגזין עבור הערים ירושלים ותל אביב. וכמו כן אירועים ופסטיבלים מרכזיים ברחבי הארץ כמו אינדינגב. המגזין הופץ בכ-10.000 עותקים בכל חודש.

## גיליונות עבר
עד כה התפרסמו 23 גיליונות למגזין.


קובץ:af16.jpg|שער מגזין אף - גיליון 16 - טראש - אפריל 2011 איור: Jewboy
קובץ:af17.jpg|שער מגזין אף - גיליון 17 - נרקיסיזם - מאי 2011 צילום: חן וליאנו
קובץ:af18.jpg|שער מגזין אף - גיליון 18 - משולש - יוני 2011 עיצוב: דלית שלום


## אירועים והפקות של המגזין

בנוסף לפעילות החודשית של הדפסה והפצת המגזין, מגזין אף גם מפיק אירועים והפקות חיצוניות דוגמת ארטשיק, יריד אמנות ואופנה אשר מתארח בכל פעם במקום אחר. עד כה נערכו 3 ירידי ארטשיק וזכו להצלחה רבה.
היריד האחרון התרחש בחאנל'ה, בר בתיאטרון החאן בירושלים בו התארחו אמנים ויוצרים שונים. היו למעלה מ-20 דוכנים שהציעו קומיקס, כרזות בדפוס משי, בגדים, מצלמות לומוגרפיה, תכשיטים ועוד.

אירוע מרכזי היה ציון שנה לתחילת הוצאת המגזין, ב-27 בינואר 2011. האירוע התרחש ב-5 מוקדים שונים בעיר ירושלים: בר הקצה, בר הטוביה, מועדון הצעצוע, המשרדים של תנועת רוח חדשה הירושלמית ובגלריה "יפו 23" של האקדמיה בצלאל. הכניסה לאירוע הייתה בחינם ובמהלך האירוע ניתן היה ליהנות מהופעות חיות, אוכל, תערוכות, מיצגים, מסיבה ועוד.

מדי פעם המגזין משיק את גיליון החודש במקומות שונים תחת הנושא החודשי. כך למשל בגיליון מספר 15, משחקי וידאו, הושק הגיליון בפאב הסטארדאסט הירושלמי. באירוע היה ניתן להשתתף בטורניר משחקי וידאו ובמשחק וידאו אנושי מקורי וייחודי של האמן גיל נעמתי. תקלטו צמד התקליטנים רובוקופ.

## ראו גם
* A5 (מגזין)
* מסיבות ביטחוניות

## קישורים חיצוניים

* מגזין אף, דף המגזין בפייסבוק
* כתבה על מגזין אף בבלוג ארכיבלנדר
* 

קטגוריה:ישראל: כתבי עת לאמנות
קטגוריה:תרבות רחוב
Planet Pit

**Planet Pit** (בעברית **פלנט פיט**) הוא אלבום האולפן השישי של הזמר פיטבול האמריקאי. אלבום יצא לאור ב-17 ביוני 2011, על ידי חברות התקליטים Polo Grounds, Mr. 305, J Records.

## רשימת רצועות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי ד"ר לוק
קטגוריה:אלבומים שהופקו על ידי דייוויד גטה
קטגוריה:אלבומי חברת ג'יי רקורדס
קטגוריה:אלבומי פיטבול
הכף המזרחי

**הכף המזרחי** (באנגלית: **Eastern Cape**) היא אחת מתשע פרובינציות דרום אפריקה. בירת הפרובינציה היא בישו. העיר הגדולה ביותר בה היא פורט אליזבת.

הפרובינציה שוכנת בדרומה של דרום אפריקה, וגובלת מצפון במדינת לסוטו, המדינה החופשית, והכף הצפוני, ממזרח בקוואזולו-נטאל, מדרום באוקיינוס ההודי וממערב בכף המערבי.

## גאוגרפיה

## היסטוריה

## דמוגרפיה
### התפלגות גזעית

### התפלגות לשונית

### פריסת אוכלוסין

## חלוקה מנהלית

## ראו גם
* כף התקווה הטובה (פרובינציה)

## קישורים חיצוניים

* 

* אתר רשות התיירות של הכף המזרחי
* 

## הערות שוליים

*
קטגוריה:דרום אפריקה: פרובינציות
אגבוס

[שמאל|ממוזער|250px|אגבוס מנבא את סבלו של [פאולוס בירושלים (ציור מאת Louis Cheron, סביבות 1700)]] 
**אגבוס** היה נביא או משיח יהודי מיהודה, שפעל בתקופת התגבשות הקהילה היהודית-נוצרית (הקהילה המשיחית). הוא נזכר במעשי השליחים שם מסופר עליו כי הגיע אל קהילת היהודים-נוצרים (הקהילה המשיחית) באנטיוכיה ובפיו הבשורה: "ויאמר כה אמר רוח הקדש ככה יאסרו היהודים בירושלים" שבו הוא מתייחס אל היהודים בגוף שלישי.

## רקע
קבוצות נבואיות-משיחיות, קטנות וקיצוניות, צמחו בתקופת השלטון הרומי, בעיקר בעידן הנציבות הרומית השנייה (66-44), כשהמצב הכללי ביהודה החמיר והלך. השלטונות הרומיים התייחסו בחומרה רבה לתופעה זו בשל ההקשר הכישופי של אירועי ההתנבאות, ויותר מכך – בשל החשש שהתרכזויות המוניות סביב אותם משיחים ונביאים עלולות לקדם תופעות מרדניות.

## אזכורים בכתובים
 

לנבואה זו חשיבות רבה בהבנת העובדה שפאולוס ענה להם שהוא גם מוכן להיאסר ולמות עבור ישו.

מסורות מאוחרות יותר משייכות את אגבוס ל-70 השליחים המוזכרים בבשורה על פי לוקאס 10 א.  ומונות אותו בין המרטירים של אנטיוכיה.

## קישורים חיצוניים

* אגבוס באנציקלופדיה הקתולית

## הערות שוליים

קטגוריה:יהודים ארץ-ישראלים
קטגוריה:יהודי תקופת בית שני
קטגוריה:תנועות משיחיות יהודיות
קטגוריה:יהודים במאה ה-1
הכף הצפוני

**הכף הצפוני** (באנגלית: **Northern Cape**) היא אחת מתשע פרובינציות דרום אפריקה. בירת הפרובינציה והעיר הגדולה ביותר היא קימברלי.

הפרובינציה שוכנת במערבה של דרום אפריקה, וגובלת מצפון במדינות בוטסואנה ונמיביה, ממזרח במדינה החופשית ובפרובינציה הצפון-מערבית, מדרום בכף המזרחי ובכף המערבי וממערב באוקיינוס האטלנטי. הפרובינציה הוקמה בשנת 1994 כאשר פרובינציה כף התקווה הטובה פוצלה.

## גאוגרפיה

האזור הוא מדברי וכולל מדבר קארו וקלהארי.
עוד במהלך המאה ה-19 התגלו באזור מרבצי יהלומים. הם פזורים כיום בשטח נרחב בעיקר לאורך נהר אורנג' מאזור קימברלי במרכז הפרובינציה ועד לאזור שפך הנהר באורך הגבול עם נמיביה.

## כלכלה
כלכלת האזור מבוססת על מרבצי יהלומים וחקלאות.

עוד במהלך המאה ה-19 התגלו באזור מרבצי יהלומים. הם פזורים כיום בשטח נרחב בעיקר לאורך נהר אורנג' מאזור קימבלרי במרכז הפרובינציה ועד לאזור שפך הנהר באורך הגבול עם נמיביה. החברה הגדולה ביותר בתחום היא דה בירס. לצידה קיימות חברות נוספות שמפתחות מכרות באזורים שונים לרבות טראנס הקס שמתרכזת באזור קרוב לגבול עם נמיביה.

## דמוגרפיה
### התפלגות גזעית

### התפלגות לשונית

### פריסת אוכלוסין

## חלוקה מנהלית

## ראו גם
* כף התקווה הטובה (פרובינציה)

## קישורים חיצוניים

* 

* אתר רשות התיירות של הכף הצפוני
* 

## הערות שוליים

*
קטגוריה:דרום אפריקה: פרובינציות
קלריקליזם

**קלריקליזם** (מצרפתית: **Cléricalisme**) היא עמדה אידאולוגית הדוגלת בדומיננטיות ובשליטה של הרעיונות הדתיים ומוסדות הדת והכמורה (לרוב הכוונה לכנסייה הקתולית הנוצרית) בחיים הציבוריים והפוליטיים של החברה. הקלריקליזם יכול לבוא לידי ביטוי ברמות שונות ובצורות שלטון שונות, ביניהן הגדרת דת רשמית במדינה, תיאוקרטיה  וקונקורדט. הביטוי משמש לעיתים קרובות ככינוי מזלזל לפנייה לאנשי דת וכמורה בנושאים שמעבר לתחומה של הכנסייה.

המונח נטבע כנראה בשנות ה-1860 (האזכור הידוע הראשון שלו הוא בעיתון אנגלי ממאי 1864, בטור שתקף את האפיפיור), ונעשה פופולרי לאחר שהציר לאון גמבטה תקף את ממשלת פטריס דה מק-מהון השמרנית ב-4 במאי 1877 במילים: 

יש שהשתמשו במונח קלריקליזם בהקשר של הוויכוח על אופיה של מדינת ישראל "כמדינת הלכה" לעומת מדינה "חילונית", שבה נוקטים רבנים ובעלי הלכה בעמדות המבוססות לכאורה על "דעת תורה" גם כאשר מדובר בשאלות שבהן אין ההלכה עוסקת ומספקת תשובה אחת. לדעתם יש במגמה זו כדי להביא לקיפוח חופש המחשבה והשיפוט של הפרט בשאלות פוליטיות ולאומיות שהוא מתבקש להכריע בהן בהליכים דמוקרטיים.

## ראו גם
*פשיזם קלריקלי

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יחסי דת ומדינה
מערת מלח"ם

**מערת מלח"ם** היא מערת מלח בהר סדום, הקרויה על שם המרכז לחקר מערות בישראל (מלח"ם).

זוהי המערה הארוכה ביותר בישראל, ומערת המלח הארוכה ביותר בעולם: אורכה מגיע ל-10,000 מטר.
במערה מצויים קירות, נטיפים וזקיפים רבים עשויים מלח.

## היסטוריה
המערה נתגלתה על ידי עמוס פרומקין, מנהל המרכז לחקר מערות בישראל, בחנוכה 21-24.12.1981, והיא נחשבת לאחת מן התגליות החשובות ביותר של המרכז. במדידות שנערכו בעבר על ידי אמצעי מדידה מיושנים נמצא שאורכה 5.5 ק"מ, ועד ל-2006 נחשבה למערת המלח הארוכה בעולם. ב-2006 נמצא שאורך מערת נמקדאן (בפרסית - نمکدان, ומכונה גם מערת 3N) באי קשם שבאיראן הוא 6.5 ק"מ והיא דורגה במקום הראשון. במרץ 2019, לאחר מיפוי מחודש של מערת מלח"ם באמצעים חדישים, התברר שאורכה מגיע ל-10 ק"מ, ובכך חזרה להיחשב למערת המלח הארוכה בעולם.

ממוזער|מערת המלח"ם בפנים
ממוזער|מערת המלח"ם בפנים

## מבנה המערה
המערה מהווה נחל תת-קרקעי המורכב מחמישה יובלים עיקריים, ששמותיהם: סיס, דרומי, מרכזי, צפוני וסנדביץ'. לתוך כל אחד מתנקז ערוץ עילי שנשפך לתוך פיר המוליך למחילה. כל המחילות מתחברות זו לזו ויוצאות אל פני השטח כערוץ אחד בקרבת כביש 90. למערה 24 פתחים, רובם אנכיים. ברוב חלקי המערה שתי קומות עיקריות: קומה תחתונה, שבה זורמים כיום מי השיטפונות, וקומה עליונה. הקומה העליונה רחבה יותר מן התחתונה. הקומה העליונה נוצרה לפני כ-5,000 שנה בתקופה לחה שבה זרמו מים רבים במערה, ומפלס בסיס הניקוז, הוא ים המלח, היה גבוה יותר. התיארוך בוצע בעזרת פחמן 14. עם התרוממות הר סדום הולכת המערה ומתחתרת ונוצרות קומות נמוכות יותר.

המים מגיעים מגשמים שפוקדים את אזור צפון הנגב המזרחי וים המלח, לפיכך זוהי מערה פעילה, אשר ערוציה ומסדרונותיה עדיין משתנים. הכניסה למערה אסורה, והסיורים בתוכה מורכבים, ומחייבים הדרכה מוסמכת.

## ראו גם
* מערת האומה
* מערת הקמח - הנמצאת בנחל פרצים, מערבית להר סדום

## קישורים חיצוניים

* עמוס פרומקין (1992). מערכת הקרסט במחדר המלח של הר סדום. תקציר עבודת דוקטורט, האוניברסיטה העברית
* עמוס פרומקין (2002).מערות הר סדום: ניקוז תת-קרקעי של מי נגר במחילות קרסטיות במלח, **מחקרים בגאוגרפיה של ארץ ישראל** ט"ז, עמ' 339–361
* 
* 
* 
*
*

## הערות שוליים

מלח"ם
פרוטופלאסט

[שמאל|ממוזער|250px|פרוטופלסט מתאי [פטוניה.]]**פרוטופלסט** (באנגלית: **Protoplast**) (מיוונית עתיקה πρωτόπλαστο), הוא מונח ביולוגי שטבע המדען יוהנס פון היינשטיין  בשנת 1880 שהתייחס לתא כולו, למעט דופן התא. פרוטופלסטים יכולים להיווצר על ידי הסרת דופן התא מתאים שונים: תאי צמח, חיידקים, או פטריות באמצעים מכניים, כימיים או אנזימטיים.

הרחקת הדופן מהתא פוגעת בו והופכת אותו לרגיש ללחצים אוסמוטיים אוסמוטיים היפוטוניים. הפרוטופלסט עלול להתפוצץ אם מכניסים אותו לסביבה היפוטונית (סביבה בעלת ריכוז מלחים נמוך). דופן התא שומרת על חוזק התא על ידי כך שלא מאפשרת חדירה של מים בדיפוזיה דרך הממברנה מכיוון שהיא מפעילה לחץ על התא המתנגד ללחץ האוסמוטי.

לפרוטופלסטים ישנה חשיבות גדולה במדע משום שבאמצעותם ניתן לחקור את ממברנת התא הצמחי ואת התכונות המאפשרות לממברנה לפעול באופן סלקטיבי כנגד וירוסים ופתוגנים אחרים. לאחר מספר ימים אם לא יפגעו הפרוטופלסים, הם יגדלו דופן תא חדשה. תהליך הסרת הדופן נעשה באמצעות שימוש באנזימים שמפרקים את דופן התא.

## אנזימים לייצור פרוטופלסטים
דפנות התא עשויות ממגוון רב של פוליסכרידים. יצירת פרוטופלסטים מתאפשרת על ידי פירוק דפנות תאים עם תערובת של האנזימים המתאימים לפירוק פוליסכרידים:

בעקבותיו עיכול דופן התא, הפרוטופלסט הופך רגיש מאוד ללחץ אוסמוטי. אחסון פרוטופלסט חייב להיעשות בתמיסה אוזוטונית כדי למנוע קרע של קרום התא.

## שימושים בפרוטופלסטים
ניתן להשתמש בפרוטופלסטים ללימוד ביולוגיה של הממברנה, כולל חדירת מקרומולקולות ונגיפים. פרוטופלסטים נמצאים בשימוש נרחב להמרת DNA (יצירת אורגניזמים מהונדסים גנטית), כיוון שדופן התא עלול לחסום את מעבר ה-DNA לתוך התא והסרתו חיונית לתהליך ההינדוס הגנטי במקרה של תאי צמחים, פרוטופלאסטים עשויים להפוך לצמחים שלמים, תחילה על ידי צמיחה לקבוצת תאי צמחים המתפתחת לקרלוס  ולאחר מכן על ידי התחדשות של התפתחות מהקלוס בשיטות של תרביות רקמות צמחיות. גדילה של פרוטופלאסטים לקאלוס מחייבת איזון אוסמוטי נכון צמיחה של במצע תרבית הרקמה שיש להתאים אישית לכל מין צמח. בניגוד לפרוטופלאסטים מצמחים ואסקולריים, פרוטופלאסטים מטחבים, כגון , אינם זקוקים לפיטוהורמונים לצורך התחדשות, והם אינם יוצרים יבלת במהלך ההתחדשות. במקום זאת, הם מתחדשים ישירות לתוך הפרוטונמה  החוטית, מחקי. 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ביולוגיה מולקולרית
קטגוריה:ביופיזיקה
קטגוריה:פיזיולוגיה של הצמח
קטגוריה:רבייה
קטגוריה:תא
קטגוריה:חיידקים אמיתיים
חסידות קאשיווקא - דויד הורודוק

**חסידות קאשיווקא - דויד הורודוק** היא חסידות ליטאית שנוסדה במאה ה-19. מייסדה היה רבי שמואל מקאשיווקא (אוקראינית: Кашівка), בדור הראשון היה מקום החצר בקאשיווקא ולאחר מכן התפצלה החצר בין קאשיווקא לעיירה דויד-הרדוק. החצר נכחדה בשואה.

## תולדות החסידות

רבי שמואל נולד לרב מיכל גינזבורג. התגורר בקאשיווקא. נפטר בשנת תקע"ח.  

בדור השני, המשיכו את השושלת בניו; 
* רבי יחיאל מיכל גינזבורג, היה חתנו של רבי משה (חותנו של רבי ישראל מרוז'ין, ראש ישיבה בברדיטשוב ובסוף ימיו רב בבוטושאן) ובזיווג שני חתן רבי יהודה מאיר משיפיטובקא. ניהל חצר בת חסידים רבים. חתניו היו רבי יצחק מנישכיז, רבי חיים מנחם העשל מזינקוב ורבי אברהם משיפיטובקא. 
**בנו היה רבי שמואל השני מקאשיווקא, שהיה חתנו של הרב אהרן אב"ד פינטשוב וטורבין. הרב אהרן היה בנו של המהרא"ל צונץ וחתנו של רבי יוסף מאוסטילה. ידוע שכיהן בשנת תרנ"ב (1892). חתנו של ר' שמואל היה רבי יעקב יוסף מקונסטנטין.
* רבי זאב וולף גינזבורג, הוא אבי השושלת בעיירה דויד הורדוק. נפטר בשנת תרי"ט. 
**בנו, רבי דוד גינזבורג, מילא את מקום אביו. נפטר בשנת תרכ"ה.

בדור הרביעי ישב על כיסא האדמורו"ת, רבי ישראל יוסף גינזבורג, בנו של רבי דוד. תלמידו של מרדכי מטשרנוביל שהכתירו לאדמו"ר. רבי ישראל יוסף התפרסם מאוד בזמנו והיה נערץ אף על המתנגדים. בנה בית מדרש גדול והיה ידוע כמחולל מופתים. נפטר בערך בתרנ"ט (1899). בניו היו רבי זאב וולף ורבי אלתר.

* רבי זאב וולף (ר' וועלוולע) היה הממשיך המרכזי ורוב חסידי אביו הלכו אליו. היה מאריך בתפילה. נפטר בג' באדר א' תרפ"א (1921). בניו היו רבי אהרן ורבי משה יהושע. 
** רבי אהרן גינזבורג מלונינץ, היה רב ואדמו"ר בלונינץ לשם הגיע בזמן מלחמת העולם הראשונה. היה מתמיד גדול ומפורסם ביופיו. נרצח בשואה עם כל משפחתו ותושבי העיירה.
** רבי משה יהושע גינזבורג מדויד הורודוק, בנו של רבי זאב וולף. למד בבחרותו בישיבת וולוז'ין. היה דרשן. נרצח בשואה. 

* רבי אלתר גינזבורג, בנו של רבי ישראל יוסף וחתנו של רבי לוי יצחק מקאמין. היה חותנו של רבי שלמה גולדמן מזוויהל.
** את מקומו מילא בנו רבי לוי יצחק (ר' איציקל). רבי איציקל הרחיב את החסידות; נרצח בשואה.
*** בנו של רבי איציקל, רבי זאב וולף גינזבורג כיהן כאדמו"ר בארצות הברית.

צאצא נוסף של השושלת, רבי מרדכי, כיהן בלוצק. נפטר בשנת תרע"ו (1916) ואת מקומו מילא חתנו רבי אליעזר סאפיאן. רבי אלעזר היה למדן ואמר דברי תורה מפולפלים. בנו של רבי אלעזר, יצחק לייב היה ממנהיגי צעירי המזרחי בלוצק.

## לקריאה נוספת
* יצחק אלפסי, **החסידות**, 1977, עמ' 96.
* .

## הערות שוליים

קטגוריה:חצרות חסידיות
קטגוריה:יהדות ליטא
Thugz Mansion

**Thugz Mansion** הוא שיר של הראפר האמריקאי, טופאק שאקור שיצא לאור כסינגל הראשון מתוך אלבום הסטודיו החמישי שלאחר מותו של שאקור, Better Dayz.
## הפקה
לשיר שתי גרסאות פופולריות שראו אור באלבום בשנת 2002. הגרסה הראשונה בנויה סביב גיטרה אקוסטית ומשתתפים בה הראפר נאז והזמר *J. Phoenix*. השיר נמצא גם באלבום הלהיטים הגדולים של שאקור משנת 2007, *[[Best of 2Pac]]*. הרמיקס הרשמי לגרסה האקוסטית של השיר נקרא *Outlawz Remix*, ומלבד נאס וג'יי פוניקס משתתף בו גם הראפר יאנג נובל מחבורת האאוטלוז.

ברמיקס השני לשיר, *7" Remix*, שנכלל בדיסק השני באלבום הכפול, מופיע הזמר אנטוני המילטון. *Thugz Mansion* הוא השיר היחידי באלבום *Better Dayz* שיש לו קליפ (לגרסה האקוסטית). השיר הגיע בשיאו למקום ה-19 במצעד הבילבורד הוט 100 וזכה להצלחה באירופה. הגרסה האקוסטית לשיר מופיעה גם באלבומו של נאס, God's Son, כשהפסקה השנייה של שאקור בשיר מתחלפת בפסקה שונה של נאס.

*Thugz Mansion* (בתרגום חופשי: אחוזת הבריונים) הייתה תיאורו של שאקור לגן עדן. הוא אחד השירים המופנמים והרוחניים ביותר של טופאק, כשהוא מדבר על כיצד ינוח על משכבו בשלום, וכי בסופו של דבר הוא ימצא אושר כשהוא במקום שבו כל הכאבים והצרות בחייו באים אל קיצם, וכי הוא רוצה להגיע למקום של שלום אחרי שהוא מת. בשיר שאקור מזכיר גם דמויות שונות הקשורות להיסטוריה האפריקאית-אמריקאית התרבותית (מרווין גיי, בילי הולידיי, ג'קי וילסון, סם קוק, מלקולם אקס, מיילס דייוויס) ואירועים פוליטיים (מותה של לטאשה הארלינס), שהוא האמין כי אלו נמצאים בגן העדן.

## מיקומי שיא

## קישורים חיצוניים

קטגוריה:שירי טופאק שאקור
קטגוריה:שירי נאז
קטגוריה:שירים באנגלית
קטגוריה:שירים על גן עדן
קטגוריה:שירי היפ הופ אמריקאיים
קטגוריה:שירים שהתפרסמו לאחר מות מבצעיהם
אתנוקרטיה

**אתנוקרטיה** (מיוונית: אתנוס - אתניות, קרטיה - שלטון) היא מונח מתחום הממשל ומדעי החברה הבא לתאר דומיננטיות (או בלעדיות) אתנית בשלטון, כלומר מצב שבו קבוצה אתנית אחת אוחזת ברוב עמדות הכוח השלטוניות או בכולן, ביחס שחורג ממשקלה של אותה קבוצה באוכלוסיית המדינה. תחת משטר אתנוקרטי, קבוצות המיעוט מופלות לרעה באופן עקבי על ידי המדינה ועשויות לסבול דיכוי, רדיפה או הפרות של זכויות האדם או האזרח או זכויות קבוצתיות שלהן.

לפי הגאוגרף הפוליטי אורן יפתחאל, באתנוקרטיה השלטון מכונן על ידי, ולמען, קבוצה אתנית דומיננטית מובחנת המתגוררת בשטחי המדינה, אך גם מחוצה להם. שלטון זה אינו דמוקרטי, אך גם אינו משטר סמכותני או עריצי; בהיותו מושתת על "היגיון אתני", שלטון זה מחזק, או יוצר רבדים, של זהויות אתניות על בסיסים לאומיים ומעמדיים, וממעיט בחשיבות האזרחות הטריטוריאלית.

## מאפיינים עיקריים
* למרות סממנים דמוקרטיים, שיוך אתני (ולא אזרחות טריטוריאלית) משמש פקטור עיקרי בחלוקת משאבי המדינה. מתקיים מתח אתני-אזרחני ניכר ועירוב בין מושגים ועקרונות אתניים ואזרחיים.
* גבולות המדינה והקהילה האתנית מעורפלים.
* הקבוצה האתנית ה"מייסדת" מנכסת את השלטון לצרכיה וקובעת את רוב אופייה של המדיניות הציבורית.
* העיקרון האתני הריבודי מתקיים בשתי רמות עיקריות: לאומי-אתני, ומעמדי-אתני בתוך כל אחד מהלאומים.
* האתנוקרטיה שונה ממשטר עריצי, ומדמוקרטיה של "עם אדונים"; בהעניקה זכויות פוליטיות ואזרחיות משמעותיות (גם אם חלקיות) למיעוטים האתניים בתוכה.

## ישראל

המונח "אתנוקרטיה" הוטבע בשיח הישראלי על ידי החוקר אורן יפתחאל שבא לבקר את המונח "דמוקרטיה אתנית" של הסוציולוג הפוליטי סמי סמוחה. לפי יפתחאל, בישראל נהוגות בידי המשטר פרקטיקות אתנוקרטיות, בהן הבחנה בחוק בין אזרחים על בסיס לאומיותם האתנית והפליה רחבה של אזרחים ערבים.

לפי סטיבן לויצקי, פרופסור למדעי המדינה, ישראל היא "מדינה אתנו-לאומנית" בעלת משטר אתנוקרטי או "דמוקרטיה ליהודים בלבד", וזאת מכיוון שלפלסטינים אין שוויון זכויות והם חיים תחת כיבוש. ההיסטוריון הישראלי שלמה זנד תיאר את ישראל בתור "אתנוקרטיה ליברלית".

## ראו גם
* שלטון המיעוט
* אפרטהייד

## הערות שוליים

קטגוריה:סוציולוגיה פוליטית
קטגוריה:אתניות
טוהר

**טֹהַר** הוא היעדרם המוחלט של מאפיינים לא-נקיים או לא-מוסריים, או לחלופין עושר של סגולות טובות.
כנסיית מריה הקדושה

בתי תפילה רבים ברחבי העולם הנוצרי קרויים על שמה של מרים, אם ישו, מהם שמעלים על נס את עלייתה השמימה.
ברחשים

**ברחשים** (שם מדעי: Leptoconopinae) הם תת-משפחה של דו-כנפיים קטנים (בין 1–4 מ"מ) המצויים בכל סביבת מחיה לחה או מימית על פני כדור הארץ מלבד הקטבים. במרבית מיני הברחש הנקבה מוצצת דם מפונדקאי, ומינים אחדים הם טפילים אף על חרקים גדולים מהם. ישנם גם סוגי ברחשים שטורפים חרקים קטנים אחרים.

## מאפיינים
לברחשים קִרבה משפחתית גדולה לימשושיים. הפגיות נמצאות תמיד במקומות רטובים, תחת קליפות עצים ובחורים שנוצרו בעצים, בתוך עץ מרקיב ובקומפוסט, כמו גם בשולי נחלים, באזורי בוץ ועל צמחיית מים. רבים מהמינים הניזונים על דם הם מטרדים טרחניים בקרבת אזורים מיושבים של חוף או הר, המהווים בתי גידול עבורם. מינים אחרים, לעומתם, הם מאביקים חשובים של יבולים טרופיים (כמטעי קקאו). המינים העוקצניים עשויים לשמש מעבירי מחלות באמצעות וירוסים, זיהומים חד-תאיים או תולעים טרופיות. עקיצת הברחשית בבני אדם עשויה לגרום חבורות קטנות ממושכות בעור המלוות בגירוד רב. התגובה האלרגית המטרידה מגיעה מחלבונים ברוק של החרק וניתנת לשיכוך על ידי פעולה אנטיהיסטמינית (נוגד-היסטמין).

הפרטים הקטנים ביותר במשפחה זו הם כה קטנים עד כי ביכולתם לעבור דרך חורי רשת חרקים אופיינית. אוהלי קמפינג מצוידים לא אחת בהגנת-רשת צפופה למניעת כניסתם.

בין המינים שנפוצים בישראל ברחש סִינָי וברחש טורדן.

מחוץ להקשר הטקסונומי המדויק, "ברחש" (או יבחוש) משמש בלשון הדיבור מילה כללית לקבוצה גדולה יחסית של דו-כנפיים קטנים המופיעים בנחילים מעופפים ונפוצים בכל העולם. רבים מביניהם נוטלים תפקיד אקולוגי חשוב בהיותם טרף עבור מיני אינסקטיבורים (כצפרדעים), ואינם מזיקים.

## קישורים חיצוניים

* 
* 

קטגוריה:זבובאים
Jolene

**Jolene** הוא שיר קאנטרי שנכתב ובוצע על ידי הזמרת דולי פרטון בשנת 1973 והגיע למצעדי הפזמונים ב-1974. השיר נכלל באלבום הנושא אף הוא את השם *[[Jolene (אלבום)|Jolene]]*. השיר זכה להצלחה גדולה ומגזין המוזיקה רולינג סטון דירג אותו במקום ה-217 ברשימת "500 השירים הגדולים בכל הזמנים".

## רקע
השיר מספר על אישה אשר מתעמתת עם ג'ולין, צעירה יפהפייה אשר מנסה לפתות את בעלה. במהלך השיר היא מתחננת אליה, "בבקשה, אל תיקחי אותו רק בגלל שאת יכולה".

לטענת דולי פרטון היא כתבה את השיר לאחר שסברה שפקידה בעלת שיער אדמוני שעבדה בבנק בו התנהל חשבון המשפחה, מפלרטטת עם בעלה והוא, במקביל, מגלה עניין רב מדי בסידור ענייניהם הכספיים באותו בנק. השם ג'ולין נלקח, לטענת פרטון, משם מעריצה ילדה בעלת שיער אדמוני, לה חתמה פרטון בסיום הופעה ושאלה לשמה.

## הצלחה וגרסאות כיסוי
השיר הגיע למקום הראשון במצעד שירי הקאנטרי בארצות הברית. כמו כן השיר זכה לעשרות גרסאות כיסוי, בין השאר על ידי אוליביה ניוטון-ג'ון, הווייט סטרייפס, מיילי סיירוס, הליטל ויליס עם הסולנית נורה ג'ונס, וביונסה (בשינוי המילים).

## מיקומי שיא

### גרסתה של ביונסה
#### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:סינגלים מ-2004
קטגוריה:סינגלים מ-2020
קטגוריה:שירי דולי פרטון
קטגוריה:שירי אוליביה ניוטון-ג'ון
קטגוריה:שירי בקי ג'י
קטגוריה:שירים באנגלית
קטגוריה:וידאו קליפים שבוימו על ידי טריי פנג'וי
קטגוריה:שירי מוזיקת קאנטרי אמריקאיים
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:שירי פלטינה משולשת בממלכה המאוחדת
קטגוריה:סינגלים בהוצאת אקס-אל רקורדינגס
קטגוריה:סינגלים בהוצאת אריסטה רקורדס
קטגוריה:סינגלים בהוצאת EMI רקורדס
קטגוריה:סינגלים בהוצאת RCA רקורדס
משפחת בונייר

שמאל|ממוזער|240px|משפחת בונייר בארוחת חג, 1910
[שמאל|ממוזער|240px|אווה ואוקה בונייר ליד מכוניתם, סוף [שנות ה-30 של המאה ה-20]]
**משפחת בונייר** (**Bonnier**) היא שושלת שוודית-יהודית ממוצא אשכנזי, שבניה הקימו אימפריית תקשורת והוצאה לאור מהגדולות בסקנדינביה כיום.

אבות המשפחה הגיעו לדרזדן מבוהמיה במאה ה-18. במפנה המאה ה-19 היגר גרהרד בונייר לדנמרק ושם החל לעסוק במסחר בספרים. שלושת בניו הצפינו לשוודיה.

העסק המשפחתי, קבוצת בונייר בע"מ , שבסיסו בסטוקהולם, נוסד בקופנהגן ב-1804 ומצוי היום בבעלותם ובניהולם של ילדיהם של האחים תור ואוֹקֶה בונייר, שהם דור חמישי לצאצאי גרהרד בונייר.

הדמות המוקדמת ביותר הידועה מבין אבות השושלת היא סוחר הבדים יעקב שי (Schye; נ' 1674) מהעיירה היהודית זובורטן שבגבול צ'כיה-גרמניה. בנו, התכשיטן לבל שי (Schie; 1790-1718), הוליד ב-1745 את לבל סלומון הירשל (Hirschel), שהיה סוחר מטבעות. בנו, גוטקינד, נולד בשנת 1778, ובהיותו בן 23 התיישב בקופנהגן ושינה את שמו לגרהרד בונייר – שם משפחה שאפשר שהוא גרסה צרפתית של השם הגרמני גוטקינד ("אדם טוב") או לחלופין הושאל משמו של אציל צרפתי מתקופת המהפכה, הדיפלומט אנטואן בונייה ד'אלקו (Bonnier d'Alco), שנרצח בידי הוסרים. בבירת דנמרק פתח בונייר ספריית השאלה וחנות, ואף הוצאת ספרים קטנה; וכמו כן פרסם את ספרו הראשון, שעסק בסיפורי פשיעה. בנו הבכור, אדולף (1867-1806), הגיע לגטבורג ב-1827 במטרה לנסות ולהרחיב את החברה המשפחתית, ובחלוף שנה פתח ספרייה בעיר. כמה שנים מאוחר יותר הוקם גם עסק דומה בסטוקהולם. ב-1834 ייסד אדולף בונייר הוצאה לאור ושני אחיו הצעירים, דויד-פליקס (1881-1822) ואלברט (1900-1820), עברו לסטוקהולם כדי לסייע שם. גרהרד בונייר מת בדנמרק ב-1862.

לאורך השנים היו בני ובנות משפחת בונייר בעמדות חשובות בתחומי העיתונות, ההשכלה והפוליטיקה בשוודיה, וקונצרן בונייר חולש בין היתר על נתחים מתעשיית הקולנוע המקומית כמו גם על היומון המוביל חדשות היום.

מספר רב של נכסים במזרח האמיד של סטוקהולם שייכים או נקשרים עם בני המשפחה השונים. מהם ניתן למנות את וילה בונייר, בתכנון ראגנאר אסטברג  (בית עיריית סטוקהולם ; בניין המוזיאון היהודי בסטוקהולם בראשיתו) ששימשה כביתם של אוקה ואווה בונייר וכיום משמשת את הממשל ומהווה אחד משורה של בתים ייצוגיים, "הפונדק הצרפתי" ו"מנילה תחתית" (מִשכן אוסף האמנות המשפחתי), וכן "בית בונייר" במרכז העיר שאותו מאכלסים אחדים מהמגזינים של הקונגלומרט המשפחתי ולצדו חלל גדול לתצוגות אמנות עכשווית.

קטגוריה:משפחות יהודיות
קטגוריה:יהודים שוודים
קטגוריה:עיתונאים יהודים שוודים
Stand by Your Man

"**Stand by Your Man**" (בעברית: "**עמדי לצד הגבר שלך**") הוא שיר קאנטרי של הזמרת תמי ויינט משנת 1968. השיר נכתב על ידי ויינט ועל ידי המפיק בילי שריל. השיר זכה להצלחה גדולה וניצב במשך שלושה שבועות בראש המצעד של שירי הקאנטרי בארצות הברית. עד היום נחשב השיר לאחד מהשירים הקלאסיים של מוזיקת הקאנטרי ונעשו לו עשרות גרסאות כיסוי. השיר הפך את הזמרת תמי ויינט מזמרת בעלת הצלחה בינונית בסצנת הקאנטרי לכוכבת מפורסמת בארצות הברית.

השיר קורא לנשים, "לתת את כל האהבה רק לגבר אחד", ו"שאם את אוהבת אותו, עליך לסלוח לו, גם אם קשה לך להבין אותו ... מפני שאחרי הכל הוא רק גבר". פמיניסטיות התייחסו לתוכן השיר בלעג, אולם ויינט הגנה עליו נחרצות וטענה כי השיר לא מציע לנשים לבטל את עצמן לעומת הגברים, אלא טוען שעל אשה להתעלם מהפגמים והחסרונות של הגבר שהיא באמת אוהבת.

בתוכנית הבידור "עמק הנהר האדום", שהופקה ב-1981 על ידי רשות השידור ועסקה במוזיקת הקאנטרי, ביצעה הזמרת הישראלית ריקי גל גרסה עברית של השיר, למילים של אהוד מנור, הנקראת "רק לצידו".

## קישורים חיצוניים

* 

## הערות שוליים

קטגוריה:שירים באנגלית
קטגוריה:שירי מוזיקת קאנטרי אמריקאיים
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת אפיק רקורדס
קאליש (פירושונים)

**[[קאליש]]** היא עיר עתיקה בפולין, שמשמה נגזר שמם של אישים רבים.

קטגוריה:שמות משפחה יהודיים
קטגוריה:שמות משפחה טופונימיים
סטיבן דורף

**סטיבן הארטלי דורף ג'וניור** (באנגלית: **Stephen Hartley Dorff Jr.**; נולד ב-29 ביולי 1973) הוא שחקן קולנוע אמריקאי ממוצא יהודי. מוכר בזכות תפקידים בסרטים "Backbeat", "בלייד", "ססיל בי. דימנטד", "אויבי הציבור" ו"אי שם".

## ביוגרפיה
דורף נולד באטלנטה, ג'ורג'יה; בנם של ננסי ושל המלחין והמפיק המוזיקלי סטיב דורף (אנ'). אביו יהודי, ואמו הייתה קתולית, ודורף הצהיר שהוא "חונך חצי יהודי". אחיו של דורף, אנדרו (1976–2016) היה מוזיקאי וכותב שירים. הוא גדל בלוס אנג'לס, שם עבד אביו, והחל לשחק בילדותו, והופיע בפרסומות בין היתר עבור קראפט ומאטל. דורף למד במספר בתי ספר פרטיים.

## קריירה
בשנת 1985, קיבל את תפקידיו הראשונים בתפקידי אורח בסדרות הטלוויזיה "תשאירו את זה לביבר החדש" ו"על טעם ועל ריח". 

בשנת 1987, ביצע את הופעתו הקולנועית הראשונה כנער בסרט האימה הקנדי "השער". 

בשנת 1989 ביצע מספר הופעות אורח בסדרות טלוויזיה מוכרות ביניהם "נשואים פלוס" ו-"רוזאן" וכן, כמה סדרות טלוויזיה פחות מוכרות "קן ריק" ו-"האב דאולינג חוקר".

בשנת 1992 שיחק בתפקיד ראשי בדרמת האפרטהייד של ג'ון ג. אבילדסן "כוחו של אחד" בתור הנער האנגלי פי.קיי. בשנת 1993 השתתף בוידאו קליפ לשיר "'Cryin" של להקת אירוסמית', ובשנת 2000 השתתף בקליפ לשירם של לימפ ביזקיט "Rollin". 

בשנת 1994 הופיע לצידה של ריס וית'רספון בתחילת דרכה בדרמה "לא דופק חשבון". עוד בשנה זו, שיחק דורף במיוזיקל ההיסטורי "Backbeat" המתעד את התנהלות להקת הביטלס בתחילת דרכה, בסרט גילם את גיטריסט הלהקה סטיוארט סאטקליף.
ב-1996 שיחק במותחן הפשע "דם ויין" בתור בנה של סוזן (ג'ודי דייוויס) שבורחת איתו מפני אביו החורג סוחר היינות אלכס גייטס (ג'ק ניקולסון).
ב-1998 הופיע דורף בתפקיד הערפד דיקן פרוסט, אויבו של צייד הערפדים בלייד (וסלי סנייפס) במותחן
הפעולה "בלייד" וזכה בפרס נבל השנה. בשנת 1999 שיחק לצדן של סוזן סרנדון ואליזבת מוס בדרמה הרומנטית "הנחטפת" מבית HBO, אשר מבוסס על הספר באותו השם מאת אן טיילר משנת 1977.

בשנת 2000 גילם דורף את הבמאי המטורף ססיל ב. דה-מיל בקומדיית הפשע העצמאית של ג'ון ווטרס "ססיל בי. דימנטד".
דורף שיחק בתפקידים ראשיים בסרטי האימה "פחד נקודה. קום" משנת 2002 בתור הבלש מייק ריילי שחוקר את מקרי המוות, "המפתח לפחד" משנת 2003 בתור דייל מייסי בעל הבית הקודם של ביתם החדש של ליאה (שרון סטון) וקופר טילסון (דניס קווייד) ו"לבד בחשיכה" משנת 2005 בתור ריצ'רד בורק המפקד של סוכנות המחקר 713. ב-2004 גילם דורף את בן זוגה של בריטני ספירס לקליפ לשירה "Everytime".
ב-2006 השתתף דורף לצידם של ניקולס קייג' ומייקל פניה בדרמה היסטורית של אוליבר סטון "מגדלי התאומים" וגילם את השוטר סקוט סטראוס.
ב-2008 שיחק דורף בדרמת בית הסוהר "לשרוד מעבר לסורגים" בתור האסיר המורשע בהריגה ווייד פורטר.
ב-2009 שיחק בסרט הפשע הביוגרפי "אויבי הציבור" בתפקיד שודד הבנק הומר ואן מטר שותפו לפשע של ג'ון דילינג'ר (ג'וני דפ).

בשנת 2010 הופיע בתפקיד כוכב הקולנוע ההוליוודי ג'וני מרקו בדרמה של סופיה קופולה "אי שם" המבוססת על חייה האישיים לצד אביה הבמאי פרנסיס פורד קופולה.
במאי 2012 ערך צילומים בהדסה נעורים לסרטו של ערן ריקליס "להישאר בחיים". בשנת 2019 השתתף בעונה השלישית של הסדרה "בלש אמיתי" בתפקיד הבלש רולנד ווסט.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים ממוצא יהודי
קטגוריה:אמריקאים שנולדו ב-1973
מיינדרט דה יונג

**מיינְדֶרְט דה יוֹנְג** (**Meindert DeJong**; 4 במרץ 1906 – 16 ביולי 1991) היה סופר ילדים אמריקאי יליד הולנד. כתיבתו של דה יונג זיכתה אותו במספר פרסים חשובים בתחום ספרות הילדים, בהם פרס אנדרסן.

## ביוגרפיה
דה יונג נולד בשנת 1906 בכפר ויירום (Wierum) שבמחוז פריסלנד בהולנד. בשנת 1914, בהיותו בן 8, היגרה משפחתו לארצות הברית והתיישבה בגרנד רפידס שבמישיגן. דה יונל סיים את לימודיו בבית ספר קלוויניסטי, ולמד זמן מה באוניברסיטת שיקגו אך עזב את הלימודים מבלי לקבל תואר. בתקופת השפל הגדול עבד בעבודות דחק שונות, ובין היתר כפועל בחווה חקלאית. ספרן מקומי הציע כי יכתוב ספר לילדים על התנסויותיו בחווה, וכך יצא לאור בשנת 1938 ספרו הראשון: "האווז הגדול והברווז הלבן הקטן" (*The Big Goose and the Little White Duck*).

הוא החל בכתיבה לילדים, אך במהלך מלחמת העולם השנייה עזב את עיסוקיו אלו והצטרף לחיל האוויר של ארצות הברית ושירת בסין. לאחר המלחמה שב לכתיבה לילדים.

לאחר המלחמה הצליח דה יונג לשוב למעמד של סופר ילדים מוביל בארצות הברית. זמן מה חי במקסיקו וניסה להתיישב בצפון קרוליינה, אך בסופו של דבר שב למישיגן ושם המשיך בכתיבה. שישה מספריו אוירו על ידי הסופר והמאייר מוריס סנדק. בשנת 1986 הוציא לאור את ספרו האחרון, ובשנת 1991 נפטר.

ספריו של דה יונג שאבו השראה מילדותו בכפר ההולנדי הקטן בפריסלנד. ספרו "בית ששים האבות" שאוב מניסיונו בימי מלחמת העולם השנייה בסין.

## פרסים

כתיבתו של דה יונג לילדים זכתה לשבחים ולהערכה, ודה יונג זכה במספר רב של פרסים חשובים בתחום ספרות הילדים.

* בשנת 1954 צוינו הספרים "Shadrach" ו-"Hurry Home Candy" באות הכבוד של ניוברי, המוענק במסגרת חלוקת מדליית ניוברי.
* בשנת 1955 זכה ספרו "גלגל על הגג" במדליית ניוברי. הספר זכה גם בפרס הספרותי הגרמני "Deutscher Jugendliteraturpreis" בשנת 1957, וב"פרס המדף של לואיס קרול" בשנת 1963.
* בשנת 1956 זכה הספר "בית שישים האבות" באות הכבוד של ניוברי, וכן בפרס "ג'וזט פרנק" שנקרא אז "פרס ספר הילדים של האגודה לחקר הילד".
* בשנת 1959 זכה ספרו "Along Came A Dog" באות הכבוד של ניוברי.
* בשנת 1962 זכה דה יונג בפרס אנדרסן על תרומתו לספרות הילדים. הוא היה הסופר האמריקאי הראשון שזכה בפרס זה.
* בשנת 1969 זכה ספרו "Journey from Peppermint Street" בפרס הספר הלאומי.

## ספריו שיצאו לאור בעברית
* **גלגל על הגג**, תרגמה טילי נתיב-עירוני, אייר מוריס סנדק, הוצאת זמורה-ביתן, 2001.
* **בית שישים האבות**, תרגמה רנה ורבין, אייר מוריס סנדק, הוצאת ידיעות אחרונות, 2001.

## קישורים חיצוניים
* מיינדרט דה יונג באתר הוצאת הרפר-קולינס 

## הערות שוליים

קטגוריה:מהגרים מהולנד לארצות הברית
קטגוריה:ערכים שבהם תבנית בריטניקה אינה מתאימה
קטגוריה:סופרי ילדים ונוער אמריקאים
קטגוריה:בוגרי אוניברסיטת קלווין
קטגוריה:זוכי פרס אנדרסן
קטגוריה:זוכי מדליית ניוברי
קטגוריה:אמריקאים שנולדו ב-1906
קטגוריה:אמריקאים שנפטרו ב-1991
Ө

**אוֹוּ** (אות גדולה: **Ө**, אות קטנה: **ө**) היא אות באלפבית הקירילי המשמשת כיום בבשקירית, בוריאטית, קלמיקית, קזחית, חנטית, קירגיזית, טטרית, טובאנית, מונגולית ויקוטית. האות מייצגת /œ/ או /ø/ למעט במונגולית בה היא מייצגת /ɵ/ או /oː/. אות זו שונה מהאות הקירילית הארכאית "פיטא"  (Ѳ), הנקראת f, ומהאות היוונית "תטא" (Θ), הנקראת th.

## קישורים חיצוניים

קטגוריה:אלפבית קירילי
המשטרה הצבאית של ברזיל

**המשטרה הצבאית של ברזיל** (בפורטוגזית: **Polícia Militar**) היא כוח ביטחון ציבור בין מדינתי בברזיל, האחראי לאבטחת הסדר הציבורי וביטחון האזרח במחוז הפדרלי של ברזיליה ובמדינות ברזיל. מבחינה ניהולית הארגון כפוף לממשלת המדינות ולמושלים. חקירת פשעים ופענוחם מתבצעים באמצעות המשטרה האזרחית של ברזיל.

לכל מדינה בברזיל קיימת משטרה צבאית ולה מדים ויחידות שונות הייחודיות לכל אזור. כוחות המשטרה הצבאית כפופים מבחינה פורמלית בלבד לכוחות המזוינים של ברזיל. בעת מלחמה, המשטרה הצבאית הופכת לזרוע פדרלית רחבת סמכויות וכל המשטרות הצבאיות האזוריות מוכפפות לפיקוד מאוחד אחד. המשטרה הצבאית אחראית כשמה כן, גם על אכיפת החוק בצבא הברזילאי וקיימות משטרות לכל חיל צבאי כמו משטרת הצבא (Polícia do Exército), משטרת הצי (Polícia da Marinha) ומשטרת חיל האוויר (Polícia da Aeronaútica).

בנוסף היחידה היא גם חלק מהכוח הלאומי לביטחון הציבור, שהוקם ב-1999 ונועד לאגד את כל זרועות ביטחון הציבור, ומופעלים כאשר מושל מדינה מבקש את סיוע הממשל הפדרלי ביישוב סכסוכים ומשברים מתמשכים.

## ראו גם
*BOPE
## קישורים חיצוניים

קטגוריה:הכוחות המזוינים של ברזיל
קטגוריה:חילות משטרה צבאית